Korčevas (Mazovijos vaivadija)

Korčevas () – kaimas Lenkijos rytuose, Korčevo valsčiuje, Sedlcų apskrityje, Mazovijos vaivadijoje. Kaimas yra apie 32 km į šiaurės rytus nuo Sedlcų ir apie 111 km į rytus nuo vaivadijos centro Varšuvos. Nuo XIII a.-XIV a. iki 1569 m. Liublino unijos priklausė Lietuvos Didžiajai kunigaikštystei. Kaime stovi 1734–1736 m. pastatyti barokiniai rūmai, pagal Pranciškaus Jaščoldo projektą. Kaimas yra Bugo kraštovaizdžio parke, šalia Vakarinio Bugo upės.

Kategorija:Korčevo valsčius